**ТРЪЖНА ДОКУМЕНТАЦИЯ**

**ЗА ПРОВЕЖДАНЕ НА ТЪРГ С ЯВНО НАДДАВАНЕ**

за продажба на лек автомобил марка „Пежо“, модел „308“, с ДК номер СА1939РН, собственост на „Информационно обслужване“ АД

Настоящият търг се провежда на основание чл. 29, ал. 2 от Правилника за прилагане на Закона за публичните предприятия и чл. 1, ал. 2 от Правилата за провеждане на търг и конкурс, и за сключване на договори за наем с работници и служители на „Информационно обслужване“ АД.

1. **ОПИСАНИЕ НА ОБЕКТА НА ТЪРГА**

Продажба на лек автомобил марка „Пежо“, модел „308“, с ДК № СА1939РН, година на производство 2010 г., собственост на „Информационно обслужване“ АД. Основните данни за автомобила са посочени в Приложение № 1.

1. **НАЧАЛНА ТРЪЖНА ЦЕНА, ДЕПОЗИТ И СТЪПКА НА НАДДАВАНЕ**

Началната тръжна цена е 5 280,00 лв. (пет хиляди двеста и осемдесет лева) с ДДС.

Спечелилият търга участник заплаща сумата, с която е спечелил търга, до края на деня на провеждане на търга. За всички плащания се издава фактура за внесените суми.

Депозитът за участие в търга е в размер на 10 % от началната тръжна цена. Депозитът се внася по банков път в банка „УНИКРЕДИТ БУЛБАНК ”, по банкова сметка с IBAN: BG47 UNCR 7630 1006 9464 03, BIC: UNCRBGSF в полза на „Информационно обслужване“ АД. До 5 работни дни от датата на провеждането на търга внесеният депозит се връща, като се превежда по сметка, посочена от кандидата.

Депозитът на участника, спечелил търга, се трансформира в част от договорената продажна цена. В случай, че участникът, спечелил търга, не внесе в определения срок договорената продажна цена, депозитът не се връща.

В случай че кандидатът се откаже от участие преди откриване на търга, внесеният депозит се връща. Внесеният депозит не се връща, ако участникът се откаже след откриване на търга.

В случай че участникът, спечелил търга, се откаже да закупи автомобила, внесеният депозит не се връща.

Стъпката на наддаване е 50,00 лв. с ДДС.

1. **ОГЛЕД НА ОБЕКТА**

Оглед на автомобила може да бъде извършван от 09:00 часа до 17:00 часа, от 02.08.2021 г. до 12.08.2021 г. на адрес: гр. София, ул. „Л. Станчев“ №11, след предварителна заявка на тел. 0878839180 – Ивайло Първанов.

1. **ДАТА, МЯСТО И ЧАС НА ПРОВЕЖДАНЕ НА ТЪРГА**

Търгът ще се проведе на **16.08.2021 г. от 11:00 часа** в ЦУ „Информационно обслужване“ АД, гр. София, ул. „П. Волов“ №2.

1. **ПРАВО НА УЧАСТИЕ**

В търга могат да участват физически и юридически лица.

1. **ДОКУМЕНТИ ЗА УЧАСТИЕ В ТЪРГА**
	1. Заявление за участие – попълва се по образец (приложен в тръжната документация).
	2. В случаите когато кандидатът участва в търга чрез пълномощник, се представя нотариално заверено пълномощно за участие в търга.
	3. Декларация относно информацията, предоставяна на основание чл. 13 от Общия регламент за защита на данните и чл. 54 от Закона за защита на личните данни – по образец, приложен към тръжната документация.

Всички документи се поставят в голям запечатан непрозрачен плик. Върху плика се отбелязват името на участника или името на упълномощеното лице и цялостното наименование на обекта на търга.

1. **ПОДАВАНЕ НА ДОКУМЕНТИ ЗА УЧАСТИЕ В ТЪРГА И РЕГИСТРАЦИЯ НА УЧАСТНИЦИТЕ**

Кандидатът или упълномощен от него представител подава описаните в т. 6 документи, поставени в голям запечатан непрозрачен плик, лично или по пощата с препоръчано писмо с обратна разписка, като върху плика се отбелязват името на участника или името на упълномощеното лице, цялостното наименование на обекта на търга, адрес за кореспонденция, телефон и по възможност адрес на електронна поща.

Когато заявлението се подава по пощата, се счита за редовно подадено, ако е постъпило в деловодството на „Информационно обслужване“ АД в рамките на обявения срок за подаване на заявления.

Подадените заявления се вписват в поддържания в деловодната система на „Информационно обслужване“ АД регистър с отбелязване на входящ номер, дата и час на постъпване.

Заявления за участие в търга може да се подават до **17:00 часа на 13.08.2021 г.** на адрес гр. София, ул. „Панайот Волов“ № 2, деловодство партер.

Регистрирането на участниците в търга се извършва от тръжната комисия в обявения ден и час за откриване на търга.

1. **ПРОЦЕДУРА ПО ПРОВЕЖДАНЕ НА ТЪРГА С ЯВНО НАДДАВАНЕ**

Търгът може да се проведе и когато е подадено само едно заявление за участие. В случай, че на търга се яви само един кандидат от подалите заявления за участие, търгът се отлага с два часа и ако след този срок не се яви друг, кандидатът се обявява за спечелил по предложената от него цена, която не може да бъде по-ниска от началната тръжна цена. Когато на търга не се яви кандидат, той се обявява за непроведен и се провежда повторно на **23.08.2021 г. от 11:00 часа***.* Когато на търга, провеждан повторно, се яви само един кандидат, той се обявява за спечелил по предложената от него цена, която не може да бъде по-ниска от началната тръжна цена.

При възникване на обстоятелства, които правят невъзможно откриването на търга или неговото приключване, комисията съставя протокол, въз основа на който се определя провеждането на нов търг.

След регистрацията на участниците, комисията преглежда заявленията по реда на тяхното постъпване и се запознава с редовността на подадените документи. В случай, че установи непълнота на представените документи или неспазване на изискванията, посочени в тръжната документация, комисията отстранява от участие нередовния кандидат.

Търгът с явно наддаване започва с обявяване от председателя на комисията на предмета на търга, началната цена, от която започва наддаването и стъпката на наддаване.

Наддаването се извършва чрез гласно обявяване от участниците на последователни суми над началната цена, разграничени от председателя на комисията със звуков сигнал, като всяко увеличение трябва да бъде равно на наддавателната стъпка.

Участниците обявяват високо и ясно предлаганите от тях суми, като обявената от участник сума го обвързва към комисията и другите участници в търга без право на позоваване на грешка.

Преди третото обявяване на последната оферта се прави предупреждение, че тя е последна, и ако няма други предложения, наддаването приключва със звуков сигнал от председателя на комисията, който обявява спечелилия търга и предложената окончателна цена, след което закрива търга.

В случай, че участниците в търга потвърдят началната тръжна цена, но никой от тях не обяви следващата по размер цена, по-висока от началната с една стъпка, търгът се закрива. В този случай внесените от участниците депозити не се връщат.

За спечелил търга се определя участникът, предложил най-високата цена, като той е длъжен да сключи договор за покупко-продажба на МПС в сроковете и съгласно условията на търга. При неизпълнение за спечелил търга се определя участникът, предложил следващата по размер цена.

Въз основа на резултатите от търга, в срок до 7 (седем) работни дни от провеждането му, с обявения за спечелил участник се сключва договор за покупко-продажба на МПС с нотариална заверка на подписите, като всички разходи по прехвърляне на собствеността, включително разходите за нотариалната заверка, са за сметка на купувача.

**Образец**

**ДО**

**„ИНФОРМАЦИОННО ОБСЛУЖВАНЕ“ АД**

**ЗАЯВЛЕНИЕ ЗА УЧАСТИЕ В ТЪРГ С ЯВНО НАДДАВАНЕ**

за продажба на лек автомобил марка „Пежо“, модел „308“, с ДК номер СА1939РН, собственост на „Информационно обслужване“ АД,

от ........................................................................................, тел.: ………………………………, банкова сметка ……………………………………..

 /име, фамилия/

в лично качество/ в качеството си на упълномощен с нотариално заверено пълномощно № ………/………. г./ в качеството си на представляващ фирма/СНЦ ...................................................................., със седалище: гр. ................................... ул. ......................................... ЕИК/ БУЛСТАТ ..........................

**УВАЖАЕМА КОМИСИЯ,**

1. Заявявам, че желая да бъда регистриран като участник в търга с явно наддаване за продажба на лек автомобил марка „Пежо“, модел „308“, с ДК номер СА1939РН, собственост на „Информационно обслужване“ АД.
2. Заявявам, че ми е предоставена възможност за извършване на оглед на автомобила по т. 1.
3. Заявявам, че съм запознат с условията на търга и всички документи, включени в тръжната документация. Приемам да изпълня всички задължения, произтичащи от условията на търга.

Подпис: ..........................

/…………………….........../

**ДЕКЛАРАЦИЯ**

**относно информацията, предоставяна на основание чл. 13 от Общия регламент за защита на данните и чл. 54 от Закона за защита на личните данни**

 Подписаният/подписаната ……………………………………..……….., тел. ……………………...,

 */име, фамилия/*

във връзка с участието ми/участието на представляваното от мен юридическо лице ……………………………………………, със седалище и адрес: ………………..……………………………......, с ЕИК/БУЛСТАТ …………………………, в търг с явно наддаване за продажба на лек автомобил марка „Пежо“, модел „308“, с ДК номер СА1939РН, собственост на „Информационно обслужване“ АД,

**ДЕКЛАРИРАМ, ЧЕ** ми е предоставена информацията съгласно чл. 13 от Общия регламент за защита на данните и чл. 54 от Закона за защита на личните данни, както следва:

1. **Данни за администратора на лични данни и координати за връзка с длъжностното лице по защита на данните.**

„Информационно обслужване“ АД е администратор на лични данни /АДМИНИСТРАТОР/. Дружеството е вписано в Търговския регистър с ЕИК 831641791 и има седалище и адрес на управление в гр. София, ул. „Панайот Волов“ № 2. Координати за връзка с АДМИНИСТРАТОРА и длъжностното лице по защита на данните:e-mail: office@is-bg.net, dpo@is-bg.net.

1. **Категории лични данни, които се обработват от „Информационно обслужване“ АД във връзка с провеждането на търга и сключването на договор за покупко-продажба. Цели и правно основание за обработването.**

Като администратор на лични данни „Информационно обслужване“ АД обработва лични данни на лицата, с които сключва договори за покупко-продажба на автомобили, собственост на дружеството, както и на лицата, които представляват юридическите лица, от името на които се сключват договорите за покупко-продажба, при стриктно спазване на разпоредбите на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) и Закона за защита на личните данни.

За целите на сключване на договорите за покупко-продажба с нотариална заверка на подписите, лицата предоставят следните лични данни: три имена, ЕГН, постоянен адрес, пощенски код, номер на лична карта, дата на издаване на личната карта и орган, който я е издал.

Обработването на личните данни се извършва на основание чл. 6, параграф 1, буква „б“ и буква „в“ от Общия регламент за защита на данните.

Целите на обработването на личните данни са:

- Участие в търга;

- Индивидуализиране на правоотношението и сключване на договор за покупко-продажба с нотариална заверка на подписите на страните;

- Изпълнение на нормативните изисквания на Закона за движение по пътищата, Закона за счетоводството, Закона за Националния архивен фонд и др.;

- Изпълнение на всички дейности, свързани със съществуване, изменение и прекратяване на правоотношението.

**3. Срок за съхраняване на личните данни**

3.1. Личните данни на лицата, които подават документи за участие в търга от свое име/от името на представлявано от тях юридическо лице, се съхраняват за срок от 5 (пет) години от провеждането на търга.

3.2. Личните данни на лицата, които от свое име/от името на представлявано от тях юридическо лице сключват договори за покупко-продажба с „Информационно обслужване“ АД, се съхраняват за срок от 5 (пет) години от сключване на договора за покупко-продажба на МПС.

1. **Получатели на лични данни**

АДМИНИСТРАТОРЪТ може да предоставя обработваните от него лични данни на компетентните държавни органи при изпълнение на функциите им с оглед изпълнение на нормативно установени задължения.

Лични данни могат да бъдат предоставяни и на куриерски фирми във връзка с използването на куриерски услуги. За целите на извършване на куриерските услуги АДМИНИСТРАТОРЪТ предоставя на куриерската фирма следните данни: три имена, адрес, пощенски код и наименование на населеното място.

АДМИНИСТРАТОРЪТ може да предоставя обработваните от него лични данни на органите на съдебната власт, на Министерство на вътрешните работи и Държавна агенция „Национална сигурност“ по тяхно искане и при наличие на правно основание за това.

1. **Право на достъп на субекта на данните**

Субектът на данни има право да получи от АДМИНИСТРАТОРА потвърждение дали се обработват лични данни, свързани с него, и ако това е така, да получи достъп до данните.

1. **Право на коригиране или ограничаване на обработването на лични данни**

Субектът на данни има право на коригиране на неточните лични данни, свързани с него.

Субектът на данните има право да изиска от АДМИНИСТРАТОРА ограничаване на обработването при наличието на някое от следните основания:

* Точността на личните данни се оспорва от субекта на данните, за срок, който позволява на АДМИНИСТРАТОРА да провери точността на личните данни;
* АДМИНИСТРАТОРЪТ не се нуждае повече от личните данни за целите на обработването, но субектът на данните ги изисква за установяването, упражняването или защитата на правни претенции.
1. **Право на подаване на жалба**

Субектът на данни има право да подаде жалба до Комисията за защита на личните данни, ако счита, че обработването на лични данни, отнасящи се до него, нарушава Общия регламент за защита на данните и Закона за защита на личните данни.

1. **Задължителен характер на предоставянето на лични данни**

Предоставянето на личните данни от субекта на данни е задължително условие за сключването на договор за покупко-продажба на МПС.

1. **Автоматизирано вземане на решения**

АДМИНИСТРАТОРЪТ не предвижда автоматизирано вземане на решения, включително профилиране.

 **Декларатор:**